เปิด 20 หุ้นเล็ก “เด่น-ดิ่ง” เม.ย. ชู TMI พุ่งแรง 16% ฟาก DEXON รูดหนัก 42%
เช็กรายชื่อหุ้น mai ราคาขึ้นแรง-ลงแรงในรอบเดือนเม.ย. พร้อมชู TMI ราคาพุ่ง 16% คาดนักลงทุนเข้าเก็งงบโต ส่วน DEXON ราคาดิ่งสุด 40% สวนโบรกยังแนะ "ซื้อ" มองผลงานยังมีแนวโน้มโตต่อเนื่อง
เช็กรายชื่อหุ้น mai ราคาขึ้นแรง-ลงแรงในรอบ 1 เดือน พร้อมชู TMI ราคาพุ่ง 16% คาดนักลงทุนเข้าเก็งงบโต ส่วน DEXON ราคาดิ่งสุด 40% สวนโบรกยังแนะ "ซื้อ" มองผลงานยังมีแนวโน้มโตต่อเนื่อง
3 พ.ค. 2566

“ข่าวหุ้นธุรกิจออนไลน์” ได้ทำการรวบรวมข้อมูลและสำรวจความเคลื่อนไหวของหุ้นในตลาด เอ็ม เอ ไอ (mai) ในรอบ 1 เดือนที่ผ่านมา (31 มี.ค.-28 เม.ย.66) ว่ามีหุ้นตัวไหนที่ปรับตัวขึ้นแรง และปรับตัวลงแรง โดยหุ้นที่ปรับตัวขึ้นแรงสุด 20 อันดับได้แก่ TMI, GLORY, MTW, OTO และ XO เป็นต้น สำหรับหุ้นตัวอื่นสามารถดูได้จากตารางด้านล่างนี้

โดยจากตารางด้านบน จะเห็นได้ว่า TMI เป็นหุ้นที่ปรับตัวขึ้นสูงสุดที่ระดับ 15.53% ในรอบ 1 เดือนที่ผ่านมา ส่วนหุ้นที่ปรับตัวเพิ่มขึ้นเกิน 10% ถัดมาได้แก่ GLORY ปรับตัวเพิ่มขึ้น 14.65%, MTW ปรับตัวเพิ่มขึ้น 13.39% และ OTO ปรับตัวเพิ่ม 11.76%
สำหรับปัจจัยที่ส่งผลให้ราคาหุ้น TMI ปรับตัวเพิ่มขึ้น คาดมาจากแรงเก็งกำไรผลประกอบการ หลังก่อนหน้านี้ นายธีระชัย ประสิทธิ์รัตนพร ประธานกรรมการบริหารและกรรมการผู้จัดการ TMI เปิดเผยว่า ในปีนี้บริษัทตั้งเป้ารายได้โตไม่น้อยกว่า 20% จากธุรกิจกลุ่มผลิตภัณฑ์ส่องสว่างที่กลับมาฟื้นตัวเต็มที่ และการรับรู้รายได้เต็มปีจากธุรกิจโรงไฟฟ้าชีวภาพทั้ง 3 แห่ง กำลังการผลิตรวม 5.4 เมกะวัตต์ พร้อมเล็งขยายการลงทุนโรงไฟฟ้าชีวภาพกำลังการผลิต 3-5 เมกะวัตต์ภายในปีนี้  เพื่อสร้างการเติบโตของธุรกิจให้แข็งแกร่งมากยิ่งขึ้น
 
สำหรับหุ้น mai ที่ปรับตัวลดลงมากสุดในรอบ 1 เดือน 20 อันดับ สามารถดูได้จากตารางด้านล่างนี้

ทั้งนี้ หุ้นที่ปรับตัวลดลงมากสุดคือ DEXON ที่ระดับ 41.99% ส่วนห้นที่ปรับตัวลดลงมากสุดเกิน 30% ได้แก่ ZIGA ลดลง 35.19%, ITNS ลดลง 31.13%, UREKA ปรับตัวลง 30.84% และ CMO ปรับตัวลดลง 29.95%
อย่างไรก็ตาม แม้ราคาหุ้น DEXON จะปรับตัวลดลงอย่างหนัก แต่ทางนักวิเคราะห์หลักทรัพย์ บริษัทหลักทรัพย์ โกลเบล็ก จำกัด ยังคงคำแนะนำ ‘ซื้อ” DEXON ราคาเหมาะสม Consensus ที่ระดับ 6.10-6.90 บาท โดยคาดปี 66 รายได้เติบโต 28.2% จากปีก่อน หรือ 783 ล้านบาท และกำไรสุทธิเติบโต 37.7% จากปีก่อน หรือ 148 ล้านบาท
โดยคาดการณ์ว่าการดำเนินงานปี 2566 ของ DEXON จะเติบโตต่อเนื่องจากงานโครงการต่างประเทศ และมีแผนขยายธุรกิจไปในต่างประเทศมากขึ้นในเกือบทุกภูมิภาคทั่วโลก ทั้งการขยายตลาดไปในประเทศใหม่ ๆ ที่มีศักยภาพในการได้งาน, การให้บริการใหม่ทั้ง ILI และ Furnace (การตรวจสอบท่อในเตาเผาอุณหภูมิสูง) รวมถึงงานตรวจสอบโดยไม่ทำลาย (Non-Destructive Testing : NDT) โดยใช้เทคโนโลยีอื่น ๆ